सीएसई की स्टूडेंट 100-200 मीटर रेस में विजेता
डेराबस्सी| श्रीसुखमनी इंस्टीच्युट ऑफ इंजीनियरिंग एंड टेक्नोलॉजी में 19वीं दो रोजा वार्षिक खेल प्रतियोगिताओं का आयोजन किया गया। सुखमनी ग्रुप के अलग-अलग कॉलेजों के विद्यार्थियों ने पृथ्वी, नाग, त्रिशूल अग्नि नामक सदनों की ओर से खेलों में हिस्सा लिया। लड़कों में तेजन राजपूत तथा लड़कियों में करिश्मा का एथलेटिक्स में ओवरऑल प्रदर्शन बेहतरीन रहा। ग्रुप के चेयरमैन प्रोफेसर अवतार सिंह और डाॅयरेक्टर कंवलजीत कौर ने खेलोत्सव का शुभारंभ किया। अवतार सिंह ने कहा कि पढ़ाई के साथ साथ बच्चों का शारीरिक तथा मानसिक तौर पर भी सेहतमंद होना जरूरी है तथा स्वस्थ शरीर में ही स्वस्थ मन का निवास होता है। उन्होंने नौजवानों से नशों से भी दूर रहने की अपील करते हुए उन्हें खेलों के लिए प्रोत्साहित किया। खेल प्रतियोगिताओं को चार हाउसों में बांटकर उनके बीच रिले रेस, शॉटपुट, लांग जंप जैसे रोमांचक मुकाबले कराए गए। बीटेक की सीएसई स्टूडेंट ने 100 200 मीटर-दौड़ में पहला स्थान प्राप्त किया जबकि 800 मीटर में बीकॉम की रमन कौर प्रथम रही।
hne_Deva hin_Deva